મળતી માહિતી મુજબ શહેરનાં લુન્સીકુઇ વિસ્તારમાં આવેલા સરબતીયા તળાવ ફરતે પણ લેકવ્યુફ્રન્ટ બનાવાશે. આ લેકવ્યુફ્રન્ટની કામગીરી શરૂ પણ કરી દેવાઇ છે. અંદાજે 1.50 કરોડ રૂપિયાનાં ખર્ચે 'સરબતીયા ઉદ્યાન' બનશે. અહીં દુધિયાતળાવી જેમ અર્ધ ગોળાકારમાં નહીં પરંતુ ફુલ રાઉન્ડ (સંપૂર્ણ તળાવની ફરતે) આકારમાં ઉદ્યાન બનશે. આ લેકવ્યું ફ્રન્ટથી લુન્સીકુઇ વિસ્તારની શોભા તો વધશે પરંતુ સૂરત પણ બદલાઇ જશે. આ લેકવ્યુફ્રન્ટમાં પણ જોગીંગ પથ, મીની ગાર્ડન વિગેરે બનાવવામાં આવશે.